Articole scrise de Departamentul Investigatii-Politic

1 - 30 din 76 rezultate

"Seful Sectiei Politice din cadrul Reprezentantei Comisiei Europene de la Bucuresti le-a spus consilierilor politici ai ambasadei ca unul dintre motivele pentru care Raportul Comisiei nu a invocat clauza de salvgardare pe justitie a fost din cauza reticentei unor state UE cum ca acest lucru ar avea un impact asupra cooperarii continue din alte domenii, inclusiv dorinta Romaniei de a accepta mandatele de arest a statelor membre UE. Mai mult decat atat, exista ingrijorarea ca invocarea clauzei de salvgardare ar avea un impact asupra dorintei Romaniei de a accepta romanii repatriati din alte state UE", se arata intr-o telegrama trimisa la Washington de catre Ambasada SUA la Bucuresti in 2008 si consultata de HotNews.ro. 1. ​WIKILEAKS Telegrama a Ambasadei SUA despre motivele pentru care Comisia Europeana nu a invocat clauza de salvgardare pe Justitie

"In contextul unei absente a presiunii concurentiale din partea scolilor publice in a le oferi studentilor o educatie de o calitate mai buna decat ce ar putea obtine gratis, scolile private raman dispuse sa comercializeze diplome pe bani", se arata intr-o telegrama trimisa de Ambasada SUA la Bucuresti marcata "Sensitive" si consultata de HotNews.ro. Din context se intelege ca este vorba despre anul 2009.​ 2. WIKILEAKS Ambasada SUA despre educatia in Romania: Scolile private raman dispuse sa comercializeze diplome pe bani

Intr-o telegrama din 2007, clasificata “Confidential” si intitulata “Pygmalion: O discutie cu consilierul Partidului Noua Generatie, Dan Pavel”, oficialii Ambasadei SUA relateaza o intalnire cu Dan Pavel, pe atunci consilierul lui Gigi Becali. In telegrama se mentioneaza ca Dan Pavel a relatat o intalnire dintre Gigi Becali si Silvio Berlusconi. Potrivit telegramei care il citeaza pe Dan Pavel, Berlusconi i-ar fi spus lui Becali: “Imi amintesti de mine cand eram tanar”​ 3. WIKILEAKS O telegrama SUA il citeaza pe Dan Pavel care sustine ca Berlusconi i-ar fi spus lui Becali: “Imi amintesti de mine cand eram tanar”

Intr-o telegrama a Ambasadei SUA, clasificata “Confidential” si intitulata “Alegerile din 25 noiembrie: apatie generala, prezenta slaba, mize mari” oficialii americani relateaza o discutie cu Victor Ponta, care le-ar fi spus ca expertiza sa in domeniul judiciar il recomanda pentru functia de ministru al Justitiei. Oficialii americani il citeaza pe Ponta care le-a relatat o intalnire a liderilor PSD unde, in momentul in care s-a pus problema propunerii sale pentru functia de ministru al Justitiei, Marian Oprisan ar fi spus: “Victor? Nici gand, o sa ne trimita pe toti la puscarie...”​ 4. WIKILEAKS O telegrama a Ambasadei SUA din 2007 il citeaza pe Victor Ponta care spune ca isi doreste sa devina ministru al Justitiei. Reactia “baronului” Marian Oprisan, relatata de actualul presedinte al PSD: “Victor? Nici gand, o sa ne trimita pe toti la puscarie...”​

In toamna lui 2007, fotoliul de presedinte PSD detinut de Geoana era amenintat din propriul partid, guvernului Tariceanu urma sa ii fie prezentata o motiune de cenzura, "abilul" Hrebenciuc si "conspiratorii PNL" ca Bogdan Olteanu fortau pe coridoarele puterii o alianta PNL-PSD mai formala, in timp ce "stabul Adrian Videanu" ("bigwig", in original) vorbea despre o alianta PDL-PSD, realizabila in 2008. "Videanu a concluzionat ca popularitatea lui Basescu va fi factorul politic decisiv pentru succesul electoral al PD in anii ce urmeaza, asa ca trebuie sa fie protejat «cu orice pret»", se arata intr-o telegrama trimisa de Ambasada SUA la Bucuresti in 2007, clasificata "Confidential" si consultata de HotNews.ro. Subiectul telegramei: "Actorii politici gata sa arunce zarurile".​ 5. WIKILEAKS Ambasada SUA il citeaza pe "ștabul" Videanu: Popularitatea lui Basescu va fi factorul politic decisiv pentru succesul electoral al PD in anii ce urmeaza, asa ca trebuie sa fie protejat «cu orice pret»

"Secretarul de stat Palasca a subliniat ca Guvernul Romaniei este un sustinator ferm al Nabucco, un proiect pe care-l considera vital pentru securitatea energetica europeana, si ca Romania nu va urmari alte proiecte care concureaza cu Nabucco, precum South Stream", se arata intr-o telegrama trimisa de Ambasada SUA la Bucurestir cu mentiunea "Sensitive" si consultata de HotNews.ro. Din context, se intelege ca a fost trimisa in perioada 2008. Subiectul telegramei: "Romania, un aliat puternic in diversificarea energiei".​ 6. WIKILEAKS Oficial roman, citat de Ambasada SUA: Romania nu va urmari alte proiecte care concureaza cu Nabucco, precum South Stream

O telegrama din 2009 clasificata “Confidential” si intitulata “Calin Stoica, directorul general pentru afaceri strategice din cadrul Ministerului de Externe, despre chestiuni legate de Marea Neagra” releva temerile Romaniei fata de initiativele Turciei si Rusiei de a exclude alte optiuni decat cele proprii legate de securitatea la Marea Neagra. Telegrama se refera si la optiunile de securitate energetica la Marea Neagra: “Stoica a impartasit viziunea sa asupa celor mai recente negocieri in cadrul Comitetului Interguvernamental pe Nabucco (IGC), la care a participat recent. El a spus ca Turcia parea a avea o atitudine destul de pozitiva in timpul discutiilor, dar ramane de vazut ce va urma”. Citeste mai jos telegrama integrala​ 7. WIKILEAKS O telegrama a SUA din 2009 noteaza preocuparea Romaniei fata de initiativele Turciei si Rusiei privind securitatea la Marea Neagra

Seful de cabinet al premierul Tariceanu le-a transmis oficialilor americani ca "Romania se simte frustrata ca alte state membre UE isi concentreaza atentia pe proiecte energetice diferite, fapt ce dilueaza abilitatea UE de a forma un front comun impotriva abordarii agresive a Gazprom in Europa", se arata intr-o telegrama a Ambasadei SUA la Bucuresti trimisa in 2008. Telegrama consultata de HotNews.ro mai arata ca oficialul roman "parea sa nu mai aiba idei cum sa preseze problema in cadrul UE". Citeste telegrama integrala 8. WIKILEAKS Romania, ingrijorata ca proiectele energetice europene diferite "dilueaza abilitatea UE de a forma un front comun impotriva abordarii agresive a Gazprom"

O telegrama trimisa in 2008 si care contine un raport comun al Ambasadei SUA de la Ankara/Consulatului General de la Istanbul arata cateva dintre piedicile posibile in construirea unui terminal de LNG (Gaz Natural Lichefiat) la Constanta care sa diminueze dependenta fata de gazele rusesti. "Spre surprinderea noastra, Ambasada Romaniei de la Ankara ne-a spus ca ei asteapta ca SUA sa negocieze cu Turcia termenele traficului de LNG. Noi suntem de parere ca Romania trebuie sa conduca discutiile cu turcii asupra proiectului", se arata in telegrama.Vezi in articol continutul integral al telegramei 9. ​WIKILEAKS Cum voia Romania ca SUA sa negocieze cu Turcia traficul de gaz natural lichefiat prin Bosfor si Dardanele catre Constanta

"Cu aproximativ o saptamana inaintea primei runde a alegerilor prezidentiale, problemele economice ale Romaniei sunt in primul rand in mintea alegatorilor. Principalii candidati la prezidentiale s-au tinut mai mult de retorica, dar au vorbit putin despre modul exact in care vor aduce tara la o economie sanatoasa", se arata intr-o telegrama a misiunii diplomatice a SUA in Romania neclasificata, dar cu mentiunea "Sensitive". Din context, se intelege ca a fost trimisa in perioada alegerilor prezidentiale din 2009. Subiectul telegramei: "Romania: Campania prezidentiala ofera multa retorica economica, dar putina substanta"​ 10. WIKILEAKS Ambasada SUA: Campania prezidentiala ofera multa retorica economica, dar putina substanta

"Fondatorul SoJust Danilet (care a facut parte din echipa lui Macovei) a spus consilierilor politici ca SIPA era in esenta serviciul propriu de informatii al Minsterului de Justitie, care avea scopul de a spiona vietile private ale judecatorilor, procurorilor, oficialilor din instante si chiar a cetatenilor de rand. El le-a vazut dosarele care contineau detalii despre relatii sexuale ilicite ale unor judecatori si procurori, chiar dosare medicale potrivit carora unele judecatoare au facut avorturi (...) Danilet a divulgat ca desi dosarele de dinainte de 2001 au fost distruse, Ministerul de Justitie a pastrat dosarele din 2001-2005, in doua incaperi mici accesibile ministrului de Justitie", se arata intr-o telegrama trimisa in 2009 la Washington de Ambasada SUA din Romania si consultata de HotNews.ro. Subiectul telegramei: "O furtuna perfecta: coruptia, statul de drept si reforma justitiei se afla in prim-plan in Romania". 11. ​WIKILEAKS O telegrama noteaza o discutie cu Cristi Danilet: Dosarele SIPA "contineau detalii despre relatii sexuale ilicite ale unor judecatori si procurori, chiar dosare medicale potrivit carora unele judecatoare au facut avorturi"

"Remarca criptica (a lui Vasile Blaga, n.red.) potrivit careia «sunt oameni in partid care vor sti ce sa faca» in cazul in care candidatul PD-L la functia de prim-ministru, Theodor Stolojan, se dovedeste a fi un obstacol in formarea unei coalitii - sugereaza ca el ar putea inca sa spere ca alegerea lui Stolojan nu este inca un acord finalizat", se arata intr-o telegrama trimisa de Ambasada SUA la Bucuresti in 2008, clasificata "Confidential" si consultata de HotNews.ro. Subiectul telegramei: "Secretarul general PD-L Blaga despre perspectivele alegerilor: It's the economy, stupid". 12. WIKILEAKS Vasile Blaga, in 2008: Economia romana va fi principalul subiect al alegerilor

In 2009, Stoica isi exprima speranta ca PDL si PSD sa aiba un scor egal in alegerile europarlamentare, pentru ca noua coalitie guvernamentala formata din cele doua partide sa dureze cel putin pana la alegerile prezidentiale. In acelasi timp, Stoica declara ca PNL reprezinta o amenintare pentru echilibrul guvernului PDL-PSD. "Adevaratul pericol pentru coalitie, a spus Stoica, este existenta continua a PNL ca al treilea mare partid si ca alternativa de centru-dreapta pentru PD-L", se arata intr-o telegrama trimisa de Ambasada SUA la Bucuresti in 2009, clasificata "Confidential" si consultata de HotNews.ro. Subiectul telegramei: "Vicepresedintele PD-L Stoica: Privind dincolo de era Basescu".​ 13. WIKILEAKS Valeriu Stoica in 2009, citat de Ambasada SUA: Marele pericol pentru Coalitia PDL-PSD este existenta PNL

O telegrama din 2006 clasificata “Confidential” si intitulata “Fisura adancita in coalitia de guvernare” noteaza ca insideri ai PSD au dezvaluit oficialilor americani ca la acea vreme presedintele Traian Basescu ar fi avut relatii din ce in ce mai bune cu unii liderii PSD. “Mai multe contacte ne-au subliniat faptul ca la inceputul anilor '90 Basescu si fondatorul PSD Ion Iliescu au fost aliati politici. Cei doi pastreaza relatii cordiale si impartasesc o nota populista”, se mai noteaza in telegrama. 14. WIKILEAKS O telegrama din 2006 citeaza insideri PSD care spuneau ca Traian Basescu avea relatii bune cu unii lideri PSD si pastra relatii cordiale cu Ion Iliescu

O telegrama din 2007 clasificata “Confidential” si intitulata “Presedintele Basescu catre ambasador: o zi neagra pentru democratia romaneasca” relateaza o conversatie telefonica dintre presedinte si ambasadorul SUA care a avut loc dupa votul din Parlament prin care Traian Basescu a fost suspendat. Presedintele Basescu a explicat si motivul pentru ca si-a dat demisia dupa ce Parlamentul l-a suspendat, dar si explicatia primita de la presedintele Curtii Constitutionale. “Basescu a spus ca <<dosarul>> Iliescu era mai mult sau mai putin <<finalizat>> si ca Iliescu era pe punctul de a fi acuzat de crime in legatura cu evenimentele care au avut loc in 1990. (Nota: Basescu nu a intrat in detalii, dar s-ar putea sa se fi referit la mineriada din 1990)”, mai noteaza telegrama.​ 15. WIKILEAKS Telegrama din ziua suspendarii. Ambasada relateaza ce ar fi spus Basescu despre dosarul lui Ion Iliescu si ce a vorbit cu presedintele Curtii Constitutionale

Intr-o telegrama din 2006 nesecretizata si intitulata “Interesul Romaniei pentru organizarea summitului NATO din 2008”, oficialii americani redau integral scrisoarea transmisa de presedintele Traian Basescu presedintelui de atunci al SUA, George W. Bush. In scrisoare, presedintele Basescu face o pledoarie pentru ca SUA sa sustina initiativa Romaniei de a organiza summitul NATO din 2008.​ 16. WIKILEAKS Ce i-a scris Traian Basescu lui George W. Bush in octombrie 2006

Presiunea liderilor locali asupra conducerii PSD l-a determinat pe Mircea Geoana sa anunte public in 2007 ca retrage sustinerea "informala" pentru Guvernul Tariceanu si ca va depune o motiune de cenzura, se arata intr-o telegrama trimisa de Ambasada SUA la Bucuresti in 2007, clasificata "Confidential" si consultata de HotNews.ro. Subiectul telegramei: "Combustie spontana: Geoana anunta motiune de cenzura pana pe 10 septembrie".Vezi in articol telegrama integrala 17. WIKILEAKS Ambasada SUA: "Combustie spontana" in PSD. Presiunea liderilor locali asupra lui Geoana cu privire la sustinerea Guvernului Tariceanu in 2007

"Subsecretarul Fried a declarat ca SUA vor recunoaste Kosovo dupa 10 decembrie, ca urmare a unei declaratii unilaterale de independenta, dar nu se asteapta ca Romania sa fie primul stat european care sa urmeze exemplul SUA", se arata intr-o telegrama a Ambasadei SUA la Bucuresti, care mai noteaza ca "Cioroianu a mentionat ca atunci cand Romania a vorbit de precedent, nu s-a referit la maghiarii romani. Mai degraba, Romania era ingrijorata cu privire la stabilirea unui precedent in Bosnia-Hertegovina si Transnistria". Telegrama trimisa in 2007, clasificata "Confidential", avea ca subiectul: "Intalnirea din 25 septembrie dintre subsecretarul (n.red. asistentul secretarului de stat al SUA pentru Europa) Fried si ministrul roman de Externe, Cioroianu, sediul ONU". 18. WIKILEAKS Ambasada SUA: Cioroianu se temea ca precedentul Kosovo sa nu se aplice Transnistriei si Bosniei-Hertegovina

"Noi credem (n.r. Ambasada SUA) ca ministrul Chiuariu a fost ales mai degraba pentru loialitatea sa decat pentru competenta sa. O interpretare indulgenta a numirii sale este ca el va fi in cel mai bun caz sincer si un muncitor neexperimentat ale carui eforturi, cel mai probabil, nu vor ameninta interesele oligarhilor ascunsi ai Romaniei", se arata intr-o telegrama confidentiala trimisa de Ambasada SUA la Washington. Subiectul telegramei: "Expertii pun la indoiala devotamentul noului ministru al Justitiei in eforturile anticoruptie"​ 19. ​WIKILEAKS Cum il vedea Ambasada SUA pe Ministrul Justitiei Tudor Chiuariu: Mai degraba loial, decat competent

"De peste patru ani, UE si altii din comunitatea internationala au impulsionat Romania sa prinda un <<peste mare>> in lupta anti-coruptie. Desi nu s-au dat pana acum condamnari, Guvernul Romaniei se pare ca a tras cu harponul in doua dintre cele mai mari <<balene>> din tara (n.r. Adrian Nastase si Dinu Patriciu)", se arata intr-o telegrama trimisa in 2006 la Washington de Ambasada SUA din Romania si consultata de HotNews.ro. Subiectul telegramei: "Lupta anti-coruptie din Romania se incinge - Fostul premier Nastase, Baronul petrolului Patriciu se confrunta cu un control sporit". 20. ​WIKILEAKS Ambasada SUA in 2006 despre dosarele lui Nastase si Patriciu: Doua "balene" tintite cu harponul

"Melescanu a insistat pe problema extinderii sistemului de aparare anti-racheta si pe teritoriul Romaniei si si-a exprimat ingrijorarea ca Romania ar putea fi tintita de Iran in cazul unui conflict Israel-Iran", se arata intr-o telegrama a Ambasadei SUA din anul 2008 si consultata de HotNews.ro. Subiectul telegramei: "Intalnirea Secretarul adjunct cu ministrul roman al Apararii Melescanu, 24 septembrie, 4 PM, Washington D.C." 21. WIKILEAKS Melescanu, ingrijorat in 2008 ca Romania e neprotejata in cazul unui atac cu rachete balistice din Iran in caz de razboi in Orientul Mijlociu

Intr-o telegrama din 2007, clasificata “Confidential” si intitulata “Pregatirile Romaniei pentru summitul NATO” reprezentantii Ambasadei SUA povestesc un mic scandal legat de locurile de cazare din Bucuresti. In telegrama se noteaza ca proprietarii hotelurilor aflate in perimetrul de siguranta al summitului au ridicat preturile la cazare cu 60%, pretul unei camere ajungand si la 1000 de euro pe noapte.​ 22. WIKILEAKS Cum a fost scandalizata Ambasada SUA de hotelierii romani la Summitul NATO din Bucuresti

Intr-o telegrama din 2005 clasificata “Confidential” si intitulata “Context pentru vizita la Bucuresti din 30 martie a adjunctul secretarului de stat al SUA Zoellics”, oficialii Ambasadei SUA mentioneaza o discutie anterioara dintre presedintele Basescu si ambasadorul SUA pe tema cazului Teo Peter. "Cu toate acestea, premierul Tariceanu si ministrul de Externe Ungureanu ar putea cere intoarcerea soldatului, fiind posibil sa repete promisiunea facuta mai devreme ambasadorului nostru de catre Basescu ca fostul sef de detasament va avea parte de un proces echidistant si, indiferent de rezultat, nu va petrece nici o zi in inchisoare in Romania.”​UPDATE Valeriu Turcan: Presedintele Basescu a evocat ironic posibilitatea ca Romania sa sprijine SUA cu 1 milion de dolari pentru despagubirea familiei lui Teo Peter. UPDATE Sebastian Lazaroiu: La insistentele presedintelui Traian Basescu, familia lui Teo Peter a primit o suma cu mai multe zerouri 23. WIKILEAKS UPDATE O telegrama noteaza o discutie dintre ambasadorul SUA si presedintele Romaniei in care Traian Basescu ar fi spus ca soldatul responsabil de accidentul lui Teo Peter "va avea parte de un proces echidistant si nu ar urma sa faca nici o zi de inchisoare in Romania"

"Din pacate, Romania a devenit de asemenea un sinonim pentru «phishing», furtul din bancomate si de pe carti de credit, licitatii fraudate si alte forme de infractiune informatica. Din nou, aceasta este o problema cu implicatii transnationale, dat fiind faptul ca multe dintre victime sunt cetateni si companii americane", se arata intr-o telegrama a misiunii diplomatice a SUA in Romania din 2006, clasificata "Secret". Subiectul telegramei: "Context pentru vizita directorului FBI Mueller la Bucuresti".​ 24. WIKILEAKS Ambasada SUA: Romania a devenit un sinonim pentru «phishing», furtul din bancomate si de pe carti de credit. Plus: infiltrarea criminalitatii organizate in petrochimie si industria jocurilor de noroc

"Eforturile contraspionajului strain" in preajma pregatirilor pentru Summitul NATO de la Bucuresti vor fi raportate "prin canale separate. Contactele din Guvernul Romaniei au identificat activitati intensificate din partea serviciilor de informatii ruse, chineze si iraniene", se arata intr-o telegrama a misiunii diplomatice a SUA in Romania din 2007, clasificata "Confidential". Subiectul telegramei: "Pregatirile romane pentru Summitul NATO". 25. WIKILEAKS Ambasada SUA in timpul pregatirilor pentru Summitul NATO: Au fost identificate activitati intensificate din partea serviciilor de informatii ruse, chineze si iraniene

"Intalnirea dumneavoastra cu ministrul roman de Externe, Adrian Cioroianu, pe 13 iunie, ne ofera o oportunitate de aur sa influentam gandirea unui ministru nou, netestat, pe probleme importante pentru noi. [...] Cioroianu a pledat, in spatele usilor inchise, pentru legaturi de afaceri mai stranse cu Rusia", se arata intr-o telegrama a misiunii diplomatice a SUA in Romania din 2007, clasificata "Confidential". Subiectul telegramei: "Intalnirea dumneavoastra cu ministrul roman de Externe Adrian Cioroianu"; din document reiese ca telegrama este destinata secretarului de stat al SUA de la acea vreme, Condoleezza Rice, cu care Adrian Cioroianu s-a intalnit pe data de 13 iunie 2007 la Washington. 26. WIKILEAKS Ambasada SUA catre Condoleeza Rice: Intalnirea dumneavoastra cu Adrian Cioroianu ne ofera o oportunitate de aur sa influentam gandirea unui ministru nou, netestat

"Sorin Oprescu este cea mai mare amenintare pentru Traian Basescu si nu Mircea Geoana", potrivit unui sondaj de opinie comandat de Cotroceni si prezentat de consilierul prezidential Sebastian Lazaroiu oficialilor ambasadei americane, se arata intr-o telegrama trimisa de Ambasada SUA la Bucuresti in 2009 si consultata de HotNews.ro. Subiectul telegramei: "Consilierul prezidential Lazaroiu: Oprescu este amenintarea, nu Geoana". 27. WIKILEAKS Ambasada SUA la inceputul anului 2009: Oprescu este marea amenintare pentru Basescu, nu Geoana

"In general empatic cu chestiunile importante pentru Ambasada SUA, Baconschi s-a aratat un mare aparator al Bisericii Ortodoxe Romane si nepasator la plangerile minoritatilor religioase din tara", se arata intr-o telegrama a Ambasadei SUA la Bucuresti, consultata de HotNews.ro. Telegrama, clasificata "Confidential", are subiectul "Noul ministru de Externe - un diplomat de cariera, in care presedintele Basescu are incredere".​ 28. WIKILEAKS Profilul lui Teodor Baconschi in telegramele secrete: "Util" in marile dosare de politica externa, un mare aparator al Bisericii Ortodoxe, dar nepasator la plangerile minoritatilor religioase

"Ponta este considerat ca fiind un ferm opozant al reformei efective a sistemului judiciar. (...) Indatorirea lui Ponta fata de garda veche, tineretea sa, conexiunea sa cu Nastase si provocarea de a gestiona de unul singur multiplele interese de grupuri in PSD fac ca perspectivele pentru o reforma reala in PSD sa fie foarte slabe. Victoria sa poate fi considerata ca fiind revenirea lui Nastase si, cu siguranta, razbunarea lui Iliescu impotriva lui Geoana", se arata intr-o telegrama trimisa la Washington de catre Ambasada SUA la Bucuresti in anul 2010 si consultata de HotNews.ro. Subiectul telegramei: "PSD, partid de opozitie, a oferit surpriza alegandu-l pe Victor Ponta ca noul lider". 29. ​WIKILEAKS Ce spunea Ambasada SUA despre Ponta dupa alegerile pentru sefia PSD din februarie 2010